**EuropaCup-kvalifisering 2022**

**Dato:** 20.-21.august 2022

**Sted**: Hvitstein Stadion, Holmestrand

**Klokkeslett**: 09.00, begge dager

**Deltagende klubber**: Follo Petanca Klubb, Holmestrand Petanque Klubb, Groruddalen Petanque Klubb og Stord Petanqueklubb

**Gjennomføring:**

Alle møter alle klubber begge dager. I år spilles kvalet som i Europacupen, med 6 kamper i singel, 3 kamper i dobbel og 2 kamper i trippel.

I praksis fungerer kampene på den måte at en seier i hver klasse gir forskjellige antall poeng. *En seier i singel gir 2 poeng, en seier i dobbel gir 3 poeng, og en seier i trippel gir 5 poeng.*

I hvert klubbmøte kan man maks få *31 poeng*. Det vil i teorien si at om en klubb oppnår 16 poeng har de sikret seieren, men *alle kampene skal spilles ferdig*, mtp sammendraget.

På lørdag morgen blir det trukket rekkefølge på hvem man møter når. På søndag blir resultatlisten snudd på hodet slik at det laget som leder møter nr. 2 i siste kamp søndag.

Når man kommer så mottar man et hefte med et ark pr runde, det vil se sånn ut:

**Singler: v**

 **NAVN Resultat Poeng**

| **Dame singel** |  |  |  |
| --- | --- | --- | --- |
| **Åpen singel 1** |  |  |  |
| **Åpen singel 2** |  |  |  |
| **Åpen singel 3** |  |  |  |
| **Åpen singel 4** |  |  |  |
| **Åpen singel 5** |  |  |  |

**Dobbel: v**

| **Mix Dobbel** |  |  |  |
| --- | --- | --- | --- |
| **Åpen Dobbel 1** |  |  |  |
| **Åpen Dobbel 2** |  |  |  |

**Trippel v**

| **Mix Trippel** |  |  |  |
| --- | --- | --- | --- |
| **Åpen Trippel** |  |  |  |

**Resultat: v Sign:**

I arket over skal dere fylle ut hvem som skal spille hvilken kamp. Før singelene fyller dere inn hvem som spiller singelene, før doblene fyller dere inn hvem som spiller doblene og før triplene fyller dere inn hvem som spiller triplene.

I skjemaet over så fyller dere inn hvem som spiller hvilken kamp, dvs at den som står oppført i åpen singel 1 for ditt lag møter den som står oppført i åpen singel 1 for motstanderen deres

**Regler i hvert klubboppgjør:**

Max 8 spillere pr klubb i hvert klubbmøte. Man får et skjema hvor man fyller inn hvilke spillere som kan spille det respektive klubbmøtet og leverer inn til sekretariatet.

Singler: Her spilles det 6 kamper.

1 ren damesingel og 5 åpne singler (Valgfritt kjønn).

Dobler: Her spilles det 3 kamper.

1 mix dobbel (en dame og en mann) og 2 åpne dobler (Valgfritt) Lov med en innbytter i 2 av kampene. (Valgfri hvilke kamper)

Tripler: Her spilles det 2 kamper.

1 mix trippel (en dame og en mann pluss valgfritt kjønn) og 1 åpen trippel (valgfritt). Det er lov med en innbytter pr. kamp.

En spiller som er byttet ut, kan ikke komme inn i en annen kamp i samme runde. Dvs at dersom du blir byttet ut i dobbel kan du ikke byttes inn igjen i en annen dobbel.

**Hvem vinner kvalet?**

1. Vinneren er den som har flest klubbmøte-seiere
2. Dersom 3 eller flere er likt, vil vinneren være den som har opptjent flest mulig kamppoeng
3. Dersom 2 er likt vil vinneren være den som har opptjent flest kamppoeng innbyrdes
4. Dersom det fortsatt er likt, vil vinneren være den som har opptjent flest kamppoeng totalt
5. Dersom det fortsatt er likt vil det arrangeres en ekstra runde med dobler mellom de klubbene som er likt. Dvs 3 kamper og førstemann til 2 seiere